ໃນວັນທີ 18 ກໍລະກົດ 2017 ທີ່ຫ້ອງປະຊູມໃຫ່ຍ ຂອງວິທະຍາໄລກະສິກໍາ ແລະປ່າໄມ້ພາກເໜືອ. ພາຍໃຕ້ການເປັນປະທານຂອງ ສະຫາຍ ວົງສະຫວັນ ເທບພະຈັນ ຄະນະປະຈໍາພັກແຂວງ, ຮອງເຈົ້າແຂວງ ແຂວງຫລວງພະບາງ, ຫົວໜ້າຄະນະຊີ້ນໍາບັ້ນດໍາເນີນຊີວິດການເມືອງຂັ້ນແຂວງ ຂອງຂົງເຂດວັດທະນະທໍາ-ສັງຄົມ, ໃນກອງປະຊູມດັ່ງກ່າວ ກໍ່ໃຫ້ກຽດເຂົ້າຮ່ວມໂດຍ ຄະນະເລຂາພັກຮາກຖານ ສະຫາຍ ທອງສະມຸດ ພູມມະສອນ, ໃຫ້ກຽດເຂົ້າຮ່ວມຂອງ ສະຫາຍ ຄໍາຜຸຍ ພອນໄຊ ອະດີດ ເລຂາພັກຮາກຖານ ແລະ ຍັງເປັນ ອະດີດອໍານວຍການ ວິທະຍາໄລ ກະສິກໍາ ພ້ອມດ້ວຍຄະນະພັກ, ຄະນະໜ່ວຍພັກ ແລະ ສະຫາຍສະມາຊິກພັກ ເຂົ້າຮ່ວມຢ່າງພ້ອມພຽງ. ກອງປະຊຸມຈະໄດ້ດໍາເນີນໄປ ຈົນຮອດວັນທີ 24 ກໍລະກົດ 2017. ໃນພິທີ ທີ່ມີຄວາມໜາຍຄວາມສໍາຄັນກໍ່ໃຫ້ກຽດຂື້ນກ່າວເປີດພິທີ່ໂດຍແມ່ນ ສະຫາຍ ທອງສະມຸດ ພູມມະສອນ ເລຂາພັກຮາກຖານ ຂອງ ວິທະຍາໄລກະສິກໍາ ແລະ ປ່າໄມ້ພາກເໜືອ. ກອງປະຊຸມດັ່ງກ່າວມີ ສະມາຊິກພັກເຂົ້າຮ່ວມທັງໜົດ 70 ສະຫາຍ ໃນນັ້ນ ມີຍິງ ຈໍານວນ 16 ສະຫາຍ. ຈຸດປະສົງ ແລະ ຄາດໜາຍດໍາເນີນຊີວິດການເມືອງເທື່ອນີ້ຕ່າງກັບການດໍາເນີນຊີວິດການເມືອງປົກກະຕິໃນຫຼາຍໆຄັ້ງທີ່ຜ່ານມາ ຂອງຄະນະພັກ,ເຊິ່ງໃນຄັ້ງນີ້ແມ່ນການດໍາເນີນຊີວິດການເມືອງປົວແປງພັກຊຶ່ງພວກເຮົາຈະໄດ້ທົບທວນເບິ່ງ, ຕີລາຄາເບິ່ງການນໍາພາຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກ, ມະຕິກອງປະຊຸມໃຫຍ່ຄັ້ງທີ VII ຂອງແຂວງ ແລະ ມະຕິກອງປະຊຸມໃຫຍ່ຄັ້ງທີ I ຂອງຄະນະພັກຮາກຖານ ກໍ່ຄືການນໍາ ນໍາພາຂອງແຕ່ລະສະຫາຍຄະນະພັກເພື່ອເຫັນໄດ້ອັນຖືກຕ້ອງ, ອັນຜິດ, ອັນຄົງຄ້າງ ແລະ ຂໍ້ຂາດຕົກບົກພ່ອງໃນການຈັດຕັ້ງປະຕິບັດຫນ້າທີ່ວຽກງານ, ໃນການປັບປຸງປົວແປງແບບແຜນວິທີນໍາພາ ແລະ ວິທີເຮັດວຽກ ແລະ ສິ່ງທ້າທາຍທົດສອບ ທີ່ເປັນໄພອັນຕະລາຍຕໍ່ພາຍໃນພັກຂອງພວກເຮົາ, ນັບທັງໃນແບບແຜນດໍາລົງຊີວິດ ຄຸນສົມບັດສິນທໍາປະຕິວັດ, ປັບປູງ-ປົວແປງບັນຫາທີຍັງຄົງຄ້າງ ໄປພ້ອມກັບການເຊີດຊູເສີມຂະຫຍາຍ ອັນຖືກ-ອັນດີ ໃຫ້ແຂງແຮງຍິ່ງຂື້ນ, ແນ່ໃສ່ຍົກສູງຄວາມສາມາດ ຄວາມເປັນແບບຢ່າງ ແລະ ລັກສະນະນໍາໜ້າຂອງຄະນະພັກ ແລະ ຄະນະໜ່ວຍພັກເຊີດຊູຄວາມຮັບຜິດຊອບສ່ວນບຸກຄົນ ສໍາລັບທິດທາງໃນການປັບປຸງ-ປົວແປງຕົນເອງກໍແມ່ນບົນຈິດໃຈຕື່ນຕົວຂອງແຕ່ລະສະຫາຍ, ກໍສ້າງຕໍານິສົ່ງຂ່າວຕົນເອງເປັນກົກ ກ້າເບິ່ງຕົວເອງດ້ວຍຄວາມຈິງໃຈ, ສັດຊື່ບໍລິສຸດຕໍ່ຄົນເອງ ແລະ ສະຫາຍອື່ນກອງປະຊຸມໃນເທື່ອນີ້ກໍ່ເປັນພຽງການຊ່ວຍເຫຼືອເຊິ່ງກັນ ແລະ ກັນ
ຂຽນໂດຍ: ຫ້ອງການພົວພັນ ແລະ ການຮ່ວມມື ວິທະຍາໄລກະສິກໍາ ແລະ ປ່າໄມ້ພາກເໜືອ